 Awọn eekan oloṣelu ọmọ Yoruba naa ti n da si ọrọ naa. Lara wọn ni minisita irina ofurufu tẹlẹ ri, Femi Fani-Kayode naa kan sara si bi wọn ṣe mu adari Fulani naa. Mo ki ọrẹ mi ati ọmọ iya mi, Iba Gani Adams, Aare Ona Kakanfo ilẹ Yoruba ati ẹgẹ OPC ku oriire fun bi wọn ṣe ri ọkan lara awọn Fulani adunkoko mọni ati apaayan to ti wa tipẹ ninu igbo ilu Oyo, Wakili mu. Fani Kayode fi sori ayelujara pe eyi gaan ni ọna lati tẹsiwaju. Wakili ti wa nilé ìwòsàn ṣùgbọn àwọn méjì tókù àti ọmọ ẹgbẹ OPC wà ni àhámọ wa- Ọlọpàá Ilé iṣẹ ọlọpàá ìpińlẹ Oyo ti sàlàyé lẹkùnrẹrẹ bí ọrọ ṣe jẹ ni ìlú Kajọla ni agbègbè Ibarapa. Nínú àtẹjáde ti agbẹnusọ ọlọpàá ìpińlẹ náà, Fadeyi Olugbnga fi síta lo ti sàlàyé pé, ni dédé ààgò mẹsàn òwúrọ òní, ọjọ keje, ṣù kẹta ọdún 2021 ti àwọn gbọ pé àwọn kan ya wọ ìlú Kajola ní ìjọba ìbílẹ Ibarapá nípìńlẹ Oyo. Ọlọpàá ni yíya wọ ìlú náà ni láti mú Wakili to jẹ ọmọ ẹyà Fulani ti wọn fẹsùn kan pé ó jẹ bàbá ìsàlẹ fún àwọn ajínígbé, afipabánilòpọ àti àwọn tó n gbéni pa ni àdúgbò náà tọ fi ma ìjà tó n wáyé láàrìn àwọn Fulani àti àwọn àgbẹ Yorùbá. Wo ohun tí Professor Peller wí tó kó bá a gẹgẹ bí ìyàwó rẹ, Lady Peller ṣe tú u síta O ní kété ti ọrọ yìí ti ṣẹlẹ ni kọmísọnà ọlọpàá ti bẹrẹ ìwádìí, tí ìwádìí sì fi hàn pé àwọn ọmọ ẹgbẹ Oduduwa Peoples Congress OPC lo lọ si ìlú kajola, Gẹgẹ bí ó ṣe sọ wọn dána sun ilé Wakili náà ti wọn ti obìnrìn kan tí wan ko ti mọ sì jọná mọlé, wọn gbé Wakili afọjú tí ọja orí rẹ si wá bi ọmọ ọdún márùnléláàdọrín àti àwọn ènìyàn méjì míràn. Ní báyìí àwọn mẹtẹta ti wà ni àkàtà ọlọpàá, sùgban nítorí bi ìlera Wakili ṣe ri, kọmísọnà ọlọpàá ti ni kí wọn máagbe lọ sí ilé ìwòsàn, nígbà ti wọn ń fi ọrọ wá àwọn méjì tókù lẹnu wò. Bákan náà ni ìfọrọwánilẹnuwò ń lọ fún àwọn ọmọ OPC náà pẹlú nítori bi wọn se dáná súlé àti ẹsùn ìpànìyàn. Olugbenga ni, ilé iṣẹ ọlọpàá ìpińlẹ Oyo ń fi àsìkò yìí rọ ara ìpínlẹ Oyo lójú pé, ọlọpàá kò ni fi ojúṣe wọn sílẹ láti maa fọwọ òfin mú ẹnikẹni to ba hùwà ọdaran. Ile iṣẹ ọlọpàá rọ ará ìlú láti maa fi gbogbo ǹkan to bá lọ tó ilé iṣk ọlọpàá léti láti le fọ ìlú mọ lọwọ àwọn ọbàyé jẹ. Bákan náà ni wọn kéde pé, ẹnikẹni tó bá nio ẹjọ pẹlú Iskilu Wakili kó lọ si ilé iṣẹ ọlọpàá agbègbè Iyagangu ẹka CID fun ìwádìí tó péye Ó yẹ kí ọlọpàá gba ọdànran lọwọ OPC ni kí ṣe ki wọn tún ma wa ọnà láti fi panpẹ ọba mú wọn- Afẹnifẹre Ẹgbẹ Afenifere ti gbé sàdánkátà káre fún ẹgbẹ Oduduwa Peoples Congress OPC lábẹ Iba Gani Adams fún ìgbésẹ akin ti wọn gbé láti mú Wakili. Wọn ni Wakili jẹ ògbóntarigi ògbójú ọdaràn tó ti n dá ilẹ Ibarapa láàmú nípa, ìjínígbé, ìpànìyàn, gbígba oko olóko, àti fifi ipá bá àwọn ènìyàn lòpọ lágbègbè náà. Afẹnifẹre ninu àtẹjade ti akọwé ìpòlóngo ẹgbẹ náà fọwọ si Yinka Odumakin sàlàyé pé gbogbo ìgbìyànjú ọlọpàá ló ti já sí pàbó láti ìgbà tó ti n da ìlú láàmú. Bákan náà ni ọlọpàá ti fi ìdí ọrọ náà múlẹ pé, àwọn OPC àti ẹgbẹ fijilante to ku ti jọ pawọpọ mú Iskilu Wakili ti wọn ni ó n da ìlú rú. Nínú ọrọ agbẹnusọ ilé iṣẹ ọlọpàá ìpínlẹ Oyo, Fadeyi Olugbenga sọ fun BBC Yoruba pe lóòtọ ni wan ti mú Iskilu Wakili àti pé ó ti wà ni àkàtà ọlọpàá lọwọlọwọ báyìí. Fadeyi ni ẹkúnrẹrẹ àlàyé lórí ọrọ náà yóò jáde láìpẹ. Wọn ni irú iṣẹ ìrọrùn ti OPC ṣe láti mú lówùrọ òní ṣe àfihan bi ètò abò láwọn ìjọba ìbílẹ ṣe wúlò tó, èyí yóò sì túbọ ran ètò ààbò orílẹèdè yí lọwọ. Bákan náà ni Afenifẹre ni o sàn ki àwọn ọlọpàá gba ọdaran lọwọ àwọn ọmọ OPC ti wọn mú kàkà ti wọn fi n gbíyànju láti fi pànpẹ ọlọpàá mú àwọn ti ṣe iṣẹ akin náà. Tani Iskilu Wakili tí wọn ló ń da ilẹ Ibarapa láàmú? Lọsàn òní ni fọran kan jẹyọ lójú òpó Facebook pé ẹrùjẹjẹ tí wọn lò wà nídìí ìjínígbé àti àwọn ìpànìyàn tó n lọ nilẹ Ibarapa ni ọwọ ti tẹ. Nínú fọràn náà ni ọikùnrin kan ṣe àfìhàn ẹni ti wọn pè ni Wakikli ọhun tó sì ń bèrè ọrọ lọwọ rẹ sùgbọn ti kò fèsì, nínú ọrọ ọkùnrin náà ó fi yé ni pé ikọ ẹgbẹ Oduduwa Peoples Congress OPC lábẹ ìdári Iba Gani Adams ló mu ọkùnrin ọhún. Ó ní gẹgẹ bí àwọn ṣe ti fi ọkàn àrá ìlú bálẹ pé àwọn yóò rí i mú láì ta ẹjẹ sílẹ. O ní inú ìgbó Igangan ni àwọn ti lọ mú àwọn sì ṣetan láti fà á lé ọlọpàá lọwọ. Wakili tẹẹ rí yẹn kìí ṣe ẹran rírọ, ó ń díbọn ní o - Iba Gani Adams Àwọn ọmọ ẹgbẹ OPC yìí ni ó ń sálọ ni àwọn ri nígbà ti àwọn de ibí ti wọn ti mú u ni òwúrọ òní. Níńu fọnran náà ni a ri bàbá àgbàlágbà kan tí wọn pè ni Wakilí, ṣùgbọn gbogbo ọrọ ti wọn ń bèrè lọwọ rẹ kò fèsì bẹẹ ni kò lá ojú láti wo ẹnikẹni. Wọn ni Igbó-ọrà ni àwọn yóò mú u lọ láti lọ fi le ọlọpàá lọwọ, wọn ni ààyè ni àwọn mú u, láì sí ìtàjẹsílẹ kànkan, àti pé ìyàlẹnu ló jẹ pé àgbàlagbà ni ẹni ti gbogbo ènìyàn ń pariwo pé ó ń dá wàhálà sílẹ nílu Ibarapa. Ìhà wo ni ẹgbẹ Myetti Allah kọ si mímú ọkùnrin náà? Lásìkò tí ilé iṣẹ BBC Yoruba kan si ọkàn lára ọmọ ẹgbẹ Myetti Allah, Suleiman Mohammed tó tún jẹ agbẹnusọ ẹgbẹ Myetti Allah ni Nàìjíríà ṣàlàyé pé lóòtọ ni òun gbọ pé wọn mú Wakili lasàn òní. Nínú ọrọ rẹ, ó sàlàyé pé wan pe òun pé àwọn OPC àti Amotẹkun lọ si ilé rẹ ti wọn sì pa ọmọ rẹ àti àti àwọn ènìyàn méjì míràn, ó ni Sunday Igboho náà wà nínú àwọn tó lọ mu Wakili ni ìlú Igangan. Ó tún ni ọpọ ilé àti Màálú ni wọn sun níná àti pé gẹgẹ bi ìròyìn tó tẹ òun lọwọ, wọn ni Sunday Igboho pẹlú wà níbẹ. Wo ohun tí Professor Peller wí tó kó bá a gẹgẹ bí ìyàwó rẹ, Lady Peller ṣe tú u síta Agbẹnusọ Miyetti Allah ni gbogbo ǹkan to bá wà ni ìkáwọ àwọn ni àwọn yóò ṣe láti tú Wàkílí sílẹ, nitori ó jẹ ọkàn lára àgbà ẹgbẹ to si ni oye nílùú Oyo. Suleiman ni kò dájú pé ó lọwọ ninu gbogbo ẹsùn ti wọn fi kàn-án nítori pé ó ti lo ọpọlọpọ ọdún nílùú Igangan ti wàhálà kànkan ko si sẹll títí di ìgbà ti Sunday Igboho bẹrẹ Wàhàlá yìí. Ẹwẹ, Ikọ Amọtẹkùn nípìńlẹ Oyo lábẹ àkóso Olayinka Togun sàlàyé fún BBC pé, àwọn kò mọ ǹkankan nípa mímú Wakili àti pé àwọn ọmọ ẹgbẹ àwọn kò sí níbẹ. Títí dí àsìkò yìí, à sì n gbìyànjú láti kàn sí ìhà ti Sunday Igboho lati sàlàyé ìpa tiwọn nínú ọrọ náà sùgbọn ìpè kò tíì wọle sórí ẹrọ iléwọ rẹ. Yatọ fun awọn ẹlẹgbẹ n jẹgbẹ Yoruba to n gboriyin fun ẹgbẹ Oodua Progressive Congress OPC pe wọn ṣe iṣẹ takun takun lati mu ẹni ti wọn pe ni ogbontarigi adunkukulaja mọni, Iskilu Wakil. : Wakili Arrest: Wakili ti wa nilé ìwòsàn sùgbọn àwọn méjì tókù àti ọmọ ẹgbẹ OPC wà ni àhámọ wa- Ọlọpàá 